钦定古今图书集成/明伦汇编/氏族典/第150卷 > 孙枝
## 钦定古今图书集成/明伦汇编/氏族典/第150卷 > 孙枝

按《浙江通志》：“枝，字敬身，孝子宗黻孙也。嘉靖进士，授
太常博士，改户科给事中。内艰起复，补原官，历迁刑
科左给事中。时沈炼冤既白，诏逮杨顺、路楷，扺重辟。
而相助为罗织者，冀幸免，请于枝。枝断曰：‘顺、楷为嵩
父子效命，两人又效命于顺、楷，法分首从，当诛’。朝野
称快。已，复论高拱专权，进工科都给事。枝在掖垣，明”
习天下事，知无不言，言无不尽，而指斥阉寺尤多。外
补山西参政，分守冀宁，问疾苦，察利弊，振废滞，招流
移，罢诸采办杂派，边民大悦。家居二十馀年卒。